Breiflabb - Wikipedia

# Breiflabb

### Frå Wikipedia – det frie oppslagsverket

Breiflabb sett frå sida. (Kjelde: FishBase)

Breiflabb eller marulk (Lophius piscatorius) høyrer til breiflabbfamilien. Han kan veksa seg opptil 150 cm lang og 40 kg tung. Breidda på det stygge flate hovudet svarer til heile 2/3 av lengda.

Breiflabben er ein djupvassfisk, og bur langs heile norskekysten ned til 2000 meter. Breiflabben har ein følar under hovudet som leitar seg fram langs den mørke havbotnen og finn både vegen og fôr. På nasa har han ein lysestilk som lokker til seg andre organismar, som han sluker med godt samvit. På ferda langs botnen et han so godt som alt som kjem nær nok svelget.

Det er kjendt at ender bør varda seg vel for breiflabben.

Det er kjendt at store breiflabbar til og med et dykkender.

I Noreg har breiflabbfiske vore eit slags bifiske, og dei fleste fiskarar har endåtil kasta han uti att som den ufisken han liknar. Somme var so redde fisken at dei ikkje eingong ville ta han om bord i båten. I dei seinare åra har folk fått opp augo for den gode matfisken, og breiflabbfiske med garn og lina går føre seg. Breiflabben er ein populær fisk mellom dykkarar, som gjerne stikker han med kniv.

Før fisken skal steikast eller kokast, må hovudet, flabbane og slimlaget (feitt og slikt) under skinnet av. Det einaste som er eteleg er ryggen/halen.

## [endre] Trivialia om breiflabb

- I fylgje songen er det breiflabb over alt i Bergen. Og tek du turen til fisketorget, får du sjå at det er visseleg sanning.
- Insulin vart fyrste gong isolert frå bukspyttkjertelen til ein breiflabb.

- Breiflabb på andre språk:
  - Tysk: Seeteufel
  - Engelsk: Angler, monk(fish), seadevil
  - Katalansk: Rap
  - Islandsk: Skötuselur

Henta frå «http://nn.wikipedia.org../../../b/r/e/Breiflabb.html»

Kategoriar: Fisk | Breiflabbfamilien

##### Views

- Innhaldsside
- Diskusjon
- Noverande versjon

##### Søk

##### På andre språk

- Svenska
- Català
- Deutsch
- English